Pronkerige Crown Day! | MaanKind
Pronkerige Crown Day!
15 Vrydag Jun 2012
Vandag is ‘n vreeslike spesiale dag. Op ‘n manier is dit my Kroondag! Ek is net so oud soos my geboortejaar.
My vriende het vir baie pret gesorg met die een, my krone op die kop toegewens, en vriend Francois Bloemhof se wens aan my is dat ek vandag Die Baas mag wees! (my beroep word gelys as: Somtyds Die Baas, of meestal Die Klaas, @ Kleinmond Self-Catering Accommodation)
My liefste kleinkind het my wakker gebel (Ouma, is ses-en-vyftig jonger as een-en-sestig? – Sy is diep onder die indruk van hoe oud haar oupa MaanMan is…), en al my liewe vriende se boodskappe wag nog om gelees te word.
Dis vir my baie lekker om te verjaar, as almal my bel, SMS, BBM, WhatsApp, oor die muur skree kom haal jou present, reënboë en koeke en wat nog als en sulke spesiale goeters vir my sê en doen en gee. My man en kinders en kleinkinders skonnseuns en vriende en bure en familie is regtig die wonderlikste mense, en verryk my lewe onoorvertelbaar. Ek stuur ny Dankies Boontoe elke dag vir almal om my, wat help om van my ‘n beter mens te maak.
Maar nou gaan ek eers bederf word, as julle my sal verskoon!
Dan het medeblogger Anzel Gerber ook my hart bly gemaak, met haar debuut kortverhaalbundel wat as e-Boek beskikbaar is op Amazon.
Kliek op hierdie maklike skakel om na Pronk op Amazon te gaan kyk
5 thoughts on “Pronkerige Crown Day!”
21 Junie, 2012 om 1:52 nm
Myne is eers in 2020 😉 Ek weet sommer jou dag was feeste en jammer, ek moes jou eintlik wind en reën toegewens het 😆
21 Junie, 2012 om 2:06 nm
Toemaar, ek weet SON is jou beste wens! Mens koop/gee mos altyd iets waaraan jy waarde heg. So ek het dit waardeer!
15 Junie, 2012 om 1:57 nm
Mag dit ‘n besonderse gekroonde vervel dag wees.
15 Junie, 2012 om 1:25 nm
Laat dit jubel en juig …Maankind verjaar …. so geniet ons almal vir jou !!!
15 Junie, 2012 om 11:34 vm
N Kroon vir jou